**Fakulteta za turistične študije –TURISTICA, Univerza na Primorskem in**

**Gospodarsko razstavišče**

vljudno vabita na

*strokovno omizje o aktualni problematiki turizma na temo:*

**»TURISTIČNA TAKSA IN DRUGI SISTEMSKI VIRI FINANCIRANJA«**

**v četrtek, 29. januarja 2015, ob 14. uri**

**v dvorani Povodni mož na Gospodarskem razstavišču**

Minister Zdravko Počivalšek si je na Dnevih slovenskega turizma 2014 želel 20 mio za promocijo slovenskega turizma v tujini. Obstajata dva glavna javna sistemska vira, ki sta opredeljena v dveh zakonih – turistična taksa in koncesije od iger na srečo. Denarja je malo, porabnikov veliko. Občine si želijo denar za splošno infrastrukturo, ki jo uporabljajo tudi turisti, STO-RDO-LTO za svoje delovanje in promocijo destinacij, kongresni uradi za pridobivanje velikih prireditev, turistična društva za organizacijo prireditev, planinska društva za urejanje pohodniških poti, žičničarji za razvoj žičniške infrastrukture.

Kako legitimnost svojih »zahtev« vidijo različni deležniki in kako razrešiti ta pereč problem, se bomo pogovarjali z:

* mag. Mateja Tomin Vučković, Direktorat za turizem in internacionalizacijo
* Viktorija Grašič Bole, Turizem Ljubljana
* Gregor Jamnik, Združenje hotelirjev Slovenije
* Saša Kek, Skupnost občin Slovenije,
* Peter Misja, Turistična zveza Slovenije,
* Mag. Miha Kovačič, Kongresni urad Slovenije,
* Matej Planko, Planinska zveza Slovenije,
* Klavdija Gomboc, Združenje slovenskih žičničarjev,
* mag. Maja Pak, SPIRIT, Sektor turizem

Z gosti omizja bomo poizkusili podati odgovore na vprašanja, kako financirati razvoj in promocijo turizma, kako se bolje promovirati v tujini, ali smo konkurenčni s svojo ponudbo, kaj se bo zgodilo z nacionalno, regionalnimi in lokalnimi turističnimi organizacijami, kakšne zakonske spremembe se bodo zgodile v 2015, kakšni so trendi na mednarodnem turističnem trgu in drugo.

Strokovno omizje bo moderirala izr. prof. dr. Maja Uran Maravič, profesorica na UP FTŠ Turistici.

Vljudno vabljeni!